РЕПУБЛИКА СРБИЈА

НАРОДНА СКУПШТИНА

01 Број 06-2/149-19

21. јун 2019. године

Б е о г р а д

**З А П И С Н И К**

**ДВАДЕСЕТ ЧЕТВРТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 18, 19, 20. И 21. ЈУНА 2019. ГОДИНЕ**

Седница је почела у 10 часова и 30 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствујe 101 народни посланик, а применом електронског система за гласање утврђено је да је у сали присутно 127 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од министра спољних послова, др Предраг Јеленковић, представник Посланичке групе Социјалдемократска партија Србије – од Министарства државне управе и локалне самоуправе, Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА – од Министарства заштите животне средине, Министарства пољопривреде, шумарства и водопривреде и градоначелника Града Београда, Гроздана Банац, представник Посланичке групе Партија уједињених пензионера Србије (ПУПС) – од министра државне управе и локалне самоуправе, министра грађевинарства, саобраћаја и инфраструктуре, Градског секретаријата за заштиту животне средине и министра правде, Татјана Мацура, председник Посланичке групе „Странка модерне Србије“ – од министра просвете, науке и технолошког развоја и министра за рад, запошљавање, борачка и социјална питања, Ђорђе Вукадиновић, заменик председника Посланичке групе Нова Србија – Покрет за спас Србије – од Министарства спољних послова, председника Владе и Министарства финансија, Зоран Деспотовић, представник Посланичке групе Српска радикална странка – од министра рударства и енергетике и Александар Марковић, представник Посланичке групе Српска напредна странкa - од Републичког јавног тужилаштва.

Јавили су да ће одсуствовати народни посланици: Александар Чотрић, Јелена Вујић Обрадовић и Милена Ћорилић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, мр Игор Бечић, Милена Бићанин, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Тијана Давидовац, Миљан Дамјановић, Божидар Делић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Марија Јањушевић, Горан Јешић, Бранимир Јовановић, Чедомир Јовановић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Мирко Крлић, Мирослав Лазански, Нада Лазић, Александра Малетић, Момчило Мандић, Весна Марјановић, Мирослав Маркићевић, Весна Марковић, Драган Марковић, Остоја Мијаиловић, Јелена Мијатовић, Стефана Миладиновић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Оливера Огњановић, Соња Павловић, Марко Парезановић, Золтан Пек, Душан Петровић, Мира Петровић, Зоран Радојичић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Душица Стојковић, Мариника Тепић, Новица Тончев, Бојан Торбица, Горан Ћирић, Дубравка Филиповски, мр Горан Чабради, Александра Чабраја, Ненад Чанак, проф. др Војислав Шешељ, Дејан Шулкић, Јован Јовановић, др Драган Весовић, Душан Милисављевић, Ружица Николић, Александар Шешељ, Нада Костић, Немања Радојевић и Војин Биљић.

За Двадесет четврту посебну седницу Народне скупштине Републике Србије у Једанаестом сазиву, председник је утврдила следећи

**Д н е в н и р е д**

**1. Разматрање Извештаја о раду Државне ревизорске институције за 2018. годину,** који је поднела Државна ревизорска институција (број 02-1398/19 од 29. марта 2019. године, са исправком од 4. јуна 2019. године), **са Предлогом закључка Одбора за финансије, републички буџет и контролу трошења јавних средстава од 31. маја 2019. године;**

**2. Разматрање Извештаја о раду за 2018. годину,** који је поднео Фискални савет (број 02-531/19 од 22. марта 2019. године), **са Предлогом закључка Одбора за финансије, републички буџет и контролу трошења јавних средстава од 13. маја 2019. године;**

**3. Разматрање Извештаја о раду за 2018. годину,** који је поднела Комисија за заштиту конкуренције (број 02-338/19 од 28. фебруара 2019. године), **са Предлогом закључка Одбора за привреду, регионални развој, трговину, туризам и енергетику од 27. марта 2019. године.**

Председник је, сагласно члану 90. став 1. Пословника Народне скупштине, обавестила да су позвани да седници присуствују др Душко Пејовић, председник Савета Државне ревизорске институције, др Бојана Митровић, потпредседник Савета, чланови Савета и остали сарадници.

Затим је Народна скупштина прешла на **јединствени претрес о** **1. тачки дневног реда - РАЗМАТРАЊЕ ИЗВЕШТАЈА О РАДУ ДРЖАВНЕ РЕВИЗОРСКЕ ИНСТИТУЦИЈЕ ЗА 2018. ГОДИНУ, КОЈИ ЈЕ ПОДНЕЛА ДРЖАВНА РЕВИЗОРСКА ИНСТИТУЦИЈА (БРОЈ 02-1398/19 ОД 29. МАРТА 2019. ГОДИНЕ, СА ИСПРАВКОМ ОД 4. ЈУНА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 31. МАЈА 2019. ГОДИНЕ.**

Председник је, сагласно чл. 192, 193. и члану 238. став 4. Пословника, отворила јединствени претрес о Извештају о раду Државне ревизорске институције за 2018. годину, са Предлогом закључка Одбора за финансије, републички буџет и контролу трошења јавних средстава од 31. маја 2019. године.

Уводно излагање поднео је представник предлагача др Душко Пејовић, председник Савета Државне ревизорске институције и народни посланик др Александра Томић, председник Одбора за финансије, републички буџет и контролу трошења јавних средстава.

У јединственом претресу, учествовали су народни посланици: Вјерица Радета, заменик председника Посланичке групе Српска радикална странка (после чијег излагања су уследиле узајамне реплике народних посланик др Александре Томић и Вјерице Радета, након чега се за реч јавио представник предлагача др Душко Пејовић, коме је реплицирала народни посланик Вјерица Радета, после чега се за реч поново јавио представник предлагача др Душко Пејовић), Владимир Ђурић, заменик председника Посланичка група „Странка модерне Србије“ (поводом чијег излагања се за реч јавио представник предлагача др Душко Пејовић, након чега су узајамно реплицирали народни посланици др Владимир Орлић и Владимир Ђурић, а затим је председавајући Верољуб Арсић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Ана Караџић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), (поводом чијег излагања се за реч јавио представник предлагача др Душко Пејовић, реплицирао му је народни посланик Неђо Јовановић, а затим је председавајући одредио паузу у трајању од једног часа).

Након паузе, седница је настављена у 15 часова и 35 минута.

У наставку јединственог претреса, учествовали су народни посланици: проф. др Владимир Маринковић, представник Посланичке групе Социјалдемократска партија Србије (након чега су узајамно реплицирали народни посланици Вјерица Радета и проф. др Владимир Маринковић), др Александра Томић, представник Посланичке групе Српска напредна странка, др Муамер Зукорлић, проф. др Миладин Шеварлић, Маријан Ристичевић, проф. др Јахја Фехратовић, Милија Милетић, Момо Чолаковић, Петар Јојић (затим су се за реч односно реплику јавили представник предлагача др Душко Пејовић и народни посланик Петар Јојић), Верољуб Арсић (након чега је народни посланик Наташа Сп. Јовановић - указала на повреде чл. 27. и 32. Пословника, а објашњење је дао председавајући Ђорђе Милићевић, потпредседник Народне скупштине, а затим се за реч јавио представник предлагача др Душко Пејовић), Милорад Мирчић, Горан Ковачевић, Верољуб Матић, Звонимир Ђокић, Зоран Бојанић, Бобан Бирманчевић, Александар Марковић, Јелена Жарић Ковачевић, проф. др Марко Атлагић, др Владимир Орлић и Маријан Ристичевић (након чијег излагања се за реч јавио представник предлагача др Душко Пејовић).

Затим је председавајући Верољуб Арсић, потпредседник Народне скупштине, на основу члана 98. став 4. Пословника, закључио јединствени претрес.

Првог дана рада, седница је завршена у 19 часова и 50 минута.

**Други дан рада – 19. јун 2019. године**

Седница је почела у 10 часова и 15 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствује 87 народних посланика, а применом електронског система за гласање утврђено је да је у сали присутан 91 народни посланик и да постоје услови за рад.

Председник је обавестила да су спречени да седници присуствују народни посланици: Александар Чотрић, Јелена Вујић Обрадовић и Милена Ћорилић.

Према евиденцији Службе Народне скупштине седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, мр Игор Бечић, Милена Бићанин, Горан Богдановић, Душан Борковић, Славиша Булатовић, Маја Виденовић, др Дијана Вукомановић, Наташа Вучковић, Младен Грујић, Тијана Давидовац, Миљан Дамјановић, Божидар Делић, проф. др Зоран Драгишић, Владимир Ђукановић, Марко Ђуришић, Зоран Живковић, Владан Заграђанин, Марија Јањушевић, Марија Јевђић, Јовица Јевтић, др Александра Јерков, Горан Јешић, Бранимир Јовановић, Драган Јовановић, мр Јадранка Јовановић, Чедомир Јовановић, Петар Јојић, Никола Јоловић, Драгомир Карић, Миланка Карић, Ненад Константиновић, др Жарко Кораћ, мр Иван Костић, прим. др Милован Кривокапић, Мирко Крлић, Мирослав Лазански, Нада Лазић, Милан Лапчевић, Александра Малетић, Момчило Мандић, Весна Марјановић, Мирослав Маркићевић, Весна Марковић, Драган Марковић, Татјана Мацура, Маја Мачужић Пузић, Остоја Мијаиловић, Стефана Миладиновић, Зоран Милекић, Милија Милетић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, др Светлана Николић Павловић, Срђан Ного, Богдан Обрадовић, Бошко Обрадовић, Јасмина Обрадовић, Марија Обрадовић, Оливера Огњановић, Соња Павловић, Биљана Пантић Пиља, Снежана Пауновић, Золтан Пек, Душан Петровић, Мира Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, др Десанка Репац, Марина Ристић, Славиша Ристић, Бранка Стаменковић, Здравко Станковић, др Ана Стевановић, Душица Стојковић, хаџи Милорад Стошић, Мариника Тепић, Новица Тончев, Бојан Торбица, Горан Ћирић, Србислав Филиповић, Фатмир Хасани, мр Горан Чабради, Александра Чабраја, Ненад Чанак, Немања Шаровић, проф. др Војислав Шешељ, Дејан Шулкић, Јован Јовановић, др Драган Весовић, Ивана Динић, Душан Милисављевић, Ружица Николић, Нада Костић, Немања Радојевић и Војин Биљић.

Председник је, сагласно члану 90. став 1. Пословника, обавестила да су позвани да седници присуствују проф. др Павле Петровић, председник Фискалног савета, Владимир Вучковић и Никола Алтипармаков, чланови Фискалног савета и Данко Брчеревић, главни економиста.

Затим је Народна скупштина прешла на **јединствени претрес о** **2. тачки дневног реда – РАЗМАТРАЊЕ ИЗВЕШТАЈА О РАДУ ЗА 2018. ГОДИНУ, КОЈИ ЈЕ ПОДНЕО ФИСКАЛНИ САВЕТ** **(БРОЈ 02-531/19 ОД 22. МАРТА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 13. МАЈА 2019. ГОДИНЕ.**

Председник је, сагласно чл. 192, 193. и члану 238. став 4. Пословника, отворила јединствени претрес о Извештају о раду за 2018. годину, који је поднео Фискални савет, са Предлогом закључка Одбора за финансије, републички буџет и контролу трошења јавних средстава од 13. маја 2019. године.

Уводно излагање поднели су представници предлагача проф. др Павле Петровић, председник Фискалног савета и народни посланик др Александра Томић, председник Одбора за финансије, републички буџет и контролу трошења јавних средстава.

У јединственом претресу, учествовали су народни посланици: Александар Стевановић, представник Посланичке групе „Странка модерне Србије“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (затим су се за реч и реплику јавили представник предлагача проф. др Павле Петровић и народни посланик Ђорђе Милићевић), Ђорђе Вукадиновић, заменик председника Посланичке групе Нова Србија – Покрет за спас Србије (затим су међусобне реплике разменили народни посланици Верољуб Арсић и Ђорђе Вукадиновић, после чега је народни посланик доц. др Михаило Јокић – указао на повреду члана 107. Пословника, а објашење је дао председавајући проф. др Владимир Маринковић, потпредседник Народне скупштине), Александар Шешељ, представник Посланичке групе Српска радикална странка (након чега су међусобне реплике, у више наврата, разменили народни посланици др Владимир Орлић и Александар Шешељ), проф. др Владимир Маринковић, представник Посланичке групе Социјалдемократска партија Србије (поводом чијег излагања се за реч јавио представник предлагача проф. др Павле Петровић), Ана Караџић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Верољуб Арсић, представник Посланичке групе Српска напредна странка (затим су се за реч и реплику, у више наврата, јавили представник предлагача проф. др Павле Петровић и народни посланик Верољуб Арсић, након чега је председавајући Ђорђе Милићевић, потпредседник Народне скупштине, одредио паузу у трајању од једног часа).

После паузе, седница је настављена у 15 часова и 10 минута.

Председавајући Верољуб Арсић, потпредседник Народне скупштине је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова.

У наставку јединственог претреса учествовали су народни посланици: др Муамер Зукорлић, проф. др Миладин Шаварлић (након чега су међусобне реплике, у више наврата, разменили народни посланици др Владимир Орлић и проф. др Миладин Шеварлић, а затим се за реч јавио представник предлагача проф. др Павле Петровић), Маријан Ристичевић (затим су се за реч и реплику наизменично јављали представник предлагача проф. др Павле Петровић и народни посланик Маријан Ристичевић, након чега су проф. др Павлу Петровићу реплицирали народни посланици Верољуб Арсић, др Владимир Орлић, проф. др Миладин Шеварлић и Маријан Ристичевић), др Милорад Мијатовић, Неђо Јовановић (затим су се за реч и реплику јавили представник предлагача проф. др Павле Петровић и народни посланик Неђо Јовановић), проф. др Јахја Фехратовић, Вјерица Радета (поводом чијег излагања се за реч јавио представник предлагача проф. др Павле Петровић, након чега су узајамно реплицирали народни посланици др Владимир Орлић и Вјерица Радета), Никола Савић (затим су се за реч и реплику јавили представник предлагача проф. др Павле Петровић и народни посланик Никола Савић), доц. др Михаило Јокић (поводом чијег излагања се за реч јавио представник предлагача проф. др Павле Петровић), Милорад Мирчић (након чега је народни посланик Момо Чолаковић - указао на повреду члана 103. Пословника, а објашење је дао председавајући проф. др Владимир Маринковић, потпредседник Народне скупштине, а затим је народном посланику Милораду Мирчићу реплицирао народни посланик Верољуб Арсић, након чега се за реч јавио представник предлагача проф. др Павле Петровић, а затим су међусобне реплике разменили народни посланици Милорад Мирчић и Верољуб Арсић), Горан Ковачевић (поводом чијег излагања се за реч јавио представник предлагача проф. др Павле Петровић), Бобан Бирманчевић, Андријана Аврамов, Драгана Костић (поводом чијег излагања се за реч јавио представник предлагача проф. др Павле Петровић), Наташа Ст. Јовановић (поводом чијег излагања се за реч јавио представник предлагача проф. др Павле Петровић), Јелена Жарић Ковачевић, Вера Јовановић (поводом чијег излагања се за реч јавио представник предлагача проф. др Павле Петровић), Љиљана Малушић (поводом чијег излагања се за реч јавио представник предлагача проф. др Павле Петровић), Александар Марковић, проф. др Марко Атлагић и др Владимир Орлић (поводом чијег излагања се за реч јавио представник предлагача проф. др Павле Петровић, а реплицрао му је народни посланик Верољуб Арсић).

Затим је председавајући Ђорђе Милићевић, потпредседник Народне скупштине, на основу члана 98. став 4. Пословника, закључио јединствени претрес.

Другог дана рада, седница је завршена у 20 часова и 5 минута.

**Трећи дан рада – 20. јун 2019. године**

Седница је почела у 10 часова и 10 минута.

Седници је председаваo проф. др Владимир Маринковић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 85 народних посланика, а применом електронског система за гласање утврђено је да су у сали присутна 84 народна посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Божидар Делић, представник Посланичке група Српска радикална странка – од председника Народне скупштине, Владимир Ђурић, заменик председника Посланичке групе „Странка модерне Србије“ – од министра просвете, науке и технолошког развоја, министра унутрашњих послова, Министарства финансија и председника Владе, Ђорђе Вукадиновић, заменик председника Посланичке групе Нова Србија – Покрет за спас Србије – од председника Владе, министра финансија и Министарства спољних послова, Звонимир Стевић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од министра спољних послова, Миодраг Линта, представник Посланичке групе Српска напредна странка – од Министарства спољних послова и Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА – од председника Владе и Регулаторног тела за електронске медије.

Председавајући је обавестио да су спречени да седници присуствују народни посланици: Александар Чотрић, Јелена Вујић Обрадовић и Милена Ћорилић.

Према евиденцији Службе Народне скупштине седници нису присуствовали, а нису обавестили председника о спречености, народни посланици: Мирослав Алексић, прим. др Владо Бабић, Душан Бајатовић, др Муамер Бачевац, Александра Белачић, мр Игор Бечић, Милена Бићанин, Горан Богдановић, Ненад Божић, Балша Божовић, Душан Борковић, Јосип Броз, Драган Вељковић, Маја Виденовић, Милимир Вујадиновић, др Дијана Вукомановић, Наташа Вучковић, Младен Грујић, Тијана Давидовац, Миљан Дамјановић, проф. др Зоран Драгишић, Милован Дрецун, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, Марија Јевђић, Горан Јешић, Бранимир Јовановић, мр Јадранка Јовановић, Чедомир Јовановић, Петар Јојић, доц. др Михаило Јокић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Мирко Крлић, Мирослав Лазански, Нада Лазић, Томислав Љубеновић, Александра Малетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Стефана Миладиновић, Зоран Милекић, Милија Милетић, Ненад Милић, Милосав Милојевић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, проф. др Жарко Обрадовић, Марија Обрадовић, Оливера Огњановић, Соња Павловић, Биљана Пантић Пиља, Золтан Пек, Душан Петровић, Мира Петровић, Петар Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Мирослава Станковић-Ђуричић, Александар Стевановић, др Ана Стевановић, Верољуб Стевановић, Душица Стојковић, Мариника Тепић, Бојан Торбица, Милена Турк, Горан Ћирић, проф. др Јахја Фехратовић, Србислав Филиповић, Фатмир Хасани, мр Горан Чабради, Александра Чабраја, Ненад Чанак, проф. др Војислав Шешељ, Драган Шормаз, Дејан Шулкић, Ненад Митровић, Јован Јовановић, др Драган Весовић, Душан Милисављевић, Ружица Николић, Нада Костић, Александра Јевтић, Немања Радојевић и Војин Биљић.

Председавајући је, сагласно члану 90. став 1. Пословника, обавестио да су позвани да седници присуствују др Милоје Обрадовић, председник Комисије за заштиту конкуренције, Чедомир Радојчић, члан Савета Комисије, Мирјана Мишковић Вукашиновић, члан Савета Комисије, др Вељко Милутиновић, члан Савета Комисије, Гордана Лукић, руководилац Сектора за испитивање концентрација, Јелена Младеновић, руководилац Сектора за утврђивање повреда конкуренције, Гордана Булатовић, руководилац Сектора за заступање политике заштите конкуренције и међународну сарадњу, Мирослава Ђошић, руководилац Сектора за правне послове, Синиша Милошевић, руководилац Сектора за економске анализе и Милица Станковић, руководилац Сектора за нормативно-правне, кадровске и опште послове.

Затим је Народна скупштина наставила рад и прешла на **јединствени претрес** **о** **3. тачки дневног реда** - **РАЗМАТРАЊЕ ИЗВЕШТАЈА О РАДУ ЗА 2018. ГОДИНУ, КОЈИ ЈЕ ПОДНЕЛА КОМИСИЈА ЗА ЗАШТИТУ КОНКУРЕНЦИЈЕ (БРОЈ 02-338/19 ОД 28. ФЕБРУАРА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ ОД 27. МАРТА 2019. ГОДИНЕ.**

Председавајући проф. др Владимир Маринковић, потпредседник Народне скупштине је, сагласно чл. 192, 193. и члану 238. став 4. Пословника, отворио јединствени претрес о Извештају о раду за 2018. годину, који је поднела Комисија за заштиту конкуренције, са Предлогом закључка Одбора за привреду, регионални развој, трговину, туризам и енергетику од 27. марта 2019. године.

Уводно излагање поднели су представници предлагача др Милоје Обрадовић, председник Комисије за заштиту конкуренције и народни посланик Снежана Б. Петровић, председник Одбора за привреду, регионални развој, трговину, туризам и енергетику.

У јединственом претресу, учествовали су народни посланици: Ана Караџић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Мирјана Драгаш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Милорад Мирчић, представник Посланичке групе Српска радикална странка, Владимир Ђурић, заменик председника Посланичке групе „Странка модерне Србије“ (након чијег излагања су се за реч, односно реплику јавили представник предлагача др Милоје Обрадовић и народни посланик Владимир Ђурић), Ана Чарапић, представник Посланичке групе Српска напредна странка, Снежана Р. Петровић, Маријан Ристичевић, др Муамер Зукорлић, Срето Перић (након чијег излагања се за реч јавио представник предлагача др Милоје Обрадовић, коме је реплицирао народни посланик Срето Перић, а затим су међусобно реплицирали народни посланици др Владимир Орлић и Срето Перић, након чега је народни посланик Маријан Ристичевић реплицирао на излагање народног посланика Срета Перића), Горан Ковачевић, Наташа Сп. Јовановић (након чега је председавајући Верољуб Арсић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова, а затим је, у складу са чланом 87. став 1. Пословника, одредио паузу од једног часа).

После паузе, седница је настављена у 15 часова и 5 минута.

У наставку јединственог претреса учествовали су народни посланици: др Александра Томић (поводом чијег излагања се за реч јавио представник предлагача др Милоје Обрадовић), Александар Шешељ, Верољуб Арсић (након чијег излагања су, више пута, узајамно реплицирали народни посланици Милорад Мирчић и Верољуб Арсић), проф. др Миладин Шеварлић (након чијег излагања су, више пута, узајамно реплицирали народни посланици др Владимир Орлић и проф. др Миладин Шеварлић), Миланка Јевтовић Вукојичић, Милан Љубић, Наташа Ст. Јовановић, Студенка Ковачевић, Андријана Аврамов, Љиљана Малушић, Јелена Жарић Ковачевић (након чијег излагања се за реч јавио представник предлагача др Милоје Обрадовић), Зоран Бојанић (након чијег излагања се за реч јавио представник предлагача др Милоје Обрадовић), проф. др Марко Атлагић, Звонимир Ђокић (након чијег излагања су се за реч, односно реплику, јавили представник предлагача др Милоје Обрадовић и народни посланик Звонимир Ђокић, а затим се за реч поново јавио представник предлагача др Милоје Обрадовић), др Владимир Орлић (након чега се за реч јавио представник предлагача др Милоје Обрадовић, после чега су се за реплику односно реч, јавили народни посланик др Владимир Орлић и представник предлагача др Милоје Обрадовић) и представник предлагача народни посланик Снежана Б. Петровић, након чијег излагања је председавајући, сагласно члану 98. став 4. Пословника, закључио јединствени претрес.

Председавајући Верољуб Арсић, потпредседник Народне скупштине је, сагласно члану 87. став 5. Пословника Народне скупштине, одредио петак, 21. јун 2019. године, са почетком у 10,00 часова, као Дан за гласање о тачкама дневног реда Двадесет четврте посебне седнице Народне скупштине Републике Србије у Једанаестом сазиву.

Трећег дана рада, седница је завршена у 18 часова и 15 минута.

**Четврти дан рада – 21. јун 2019. године**

Седница је почела у 10 часова и 20 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствују 103 народна посланика, а применом електронског система за гласање утврђено је да је у сали присутно 127 народних посланика и да постоје услови за рад Народне скупштине.

Јавили су да ће одсуствовати народни посланици: Александар Чотрић, Јелена Вујић Обрадовић, Милена Ћорилић, мр Дејан Раденковић и проф. др Миладин Шеварлић.

Према евиденцији Службе Народне скупштине седници нису присуствовали, а нису обавестили председника о спречености, народни посланици: Мирослав Алексић, прим. др Владо Бабић, Душан Бајатовић, Александра Белачић, мр Игор Бечић, Милена Бићанин, Горан Богдановић, Ненад Божић, Балша Божовић, Дубравко Бојић, Душан Борковић, Маја Виденовић, др Дијана Вукомановић, Наташа Вучковић, Горица Гајић, Младен Грујић, Тијана Давидовац, Миљан Дамјановић, Божидар Делић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, др Муамер Зукорлић, Марија Јањушевић, Горан Јешић, Драган Јовановић, Наташа Сп. Јовановић, Чедомир Јовановић, Петар Јојић, доц. др Михаило Јокић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Нада Лазић, др Дарко Лакетић, Александра Малетић, Момчило Мандић, проф. др Владимир Маринковић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Милија Милетић, Ненад Милић, Радослав Милојичић, Милорад Мирчић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Оливера Огњановић, Соња Павловић, др Балинт Пастор, Золтан Пек, Срето Перић, Душан Петровић, Мира Петровић, Петар Петровић, Вјерица Радета, Зоран Радојичић, Саша Радуловић, Катарина Ракић, Марина Ристић, Славиша Ристић, Бранка Стаменковић, Здравко Станковић, Мирослава Станковић-Ђуричић, Александар Стевановић, др Ана Стевановић, Верољуб Стевановић, Душица Стојковић, хаџи Милорад Стошић, Мариника Тепић, Новица Тончев, Бојан Торбица, Горан Ћирић, проф. др Јахја Фехратовић, мр Горан Чабради, Александра Чабраја, Ненад Чанак, Немања Шаровић, проф. др Војислав Шешељ, Драган Шормаз, Дејан Шулкић, Јован Јовановић, др Драган Весовић, Душан Милисављевић, Филип Стојановић, Ружица Николић, Александар Шешељ, Нада Костић, Немања Радојевић и Војин Биљић.

Затим је Народна скупштина прешла на одлучивање о предлозима закључака из тачака 1, 2. и 3. дневног реда.

**1. тачка дневног реда – РАЗМАТРАЊЕ ИЗВЕШТАЈА О РАДУ ДРЖАВНЕ РЕВИЗОРСКЕ ИНСТИТУЦИЈЕ ЗА 2018. ГОДИНУ, КОЈИ ЈЕ ПОДНЕЛА ДРЖАВНА РЕВИЗОРСКА ИНСТИТУЦИЈА (БРОЈ 02-1398/19 ОД 29. МАРТА 2019. ГОДИНЕ, СА ИСПРАВКОМ ОД 4. ЈУНА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 31. МАЈА 2019. ГОДИНЕ**

Народна скупштина је, једногласно (од 127 присутних народних посланика, 127 је гласало за), усвојила Предлог закључка поводом разматрања Извештаја о раду Државне ревизорске институције за 2018. годину, који је поднео Одбор за финансије, републички буџет и контролу трошења јавних средстава 31. маја 2019. године.

**2. тачка дневног реда – РАЗМАТРАЊЕ ИЗВЕШТАЈА О РАДУ ЗА 2018. ГОДИНУ, КОЈИ ЈЕ ПОДНЕО ФИСКАЛНИ САВЕТ** **(БРОЈ 02-531/19 ОД 22. МАРТА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 13. МАЈА 2019. ГОДИНЕ**

Народна скупштина је, једногласно (од 127 присутних народних посланика, 127 је гласало за), усвојила Предлог закључка поводом разматрања Извештаја о раду Фискалног савета за 2018. годину, који је поднео Одбор за финансије, републички буџет и контролу трошења јавних средстава 13. маја 2019. године.

**3. тачка дневног реда – РАЗМАТРАЊЕ ИЗВЕШТАЈА О РАДУ ЗА 2018. ГОДИНУ, КОЈИ ЈЕ ПОДНЕЛА КОМИСИЈА ЗА ЗАШТИТУ КОНКУРЕНЦИЈЕ (БРОЈ 02-338/19 ОД 28. ФЕБРУАРА 2019. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ ОД 27. МАРТА 2019. ГОДИНЕ**

Народна скупштина је, једногласно (од 127 присутних народних посланика, 127 је гласало за), усвојила Предлог закључка поводом разматрања Извештаја о раду Комисије за заштиту конкуренције за 2018. годину, који је поднео Одбор за привреду, регионални развој, трговину, туризам и енергетику 27. марта 2019. године.

Затим је Народна скупштина, сагласно члану 103. став 6. Пословника, прешла на одлучивање о повреди Пословника на коју је, у току седнице, указао народни посланик.

Народна скупштина је одлучила да није било повреде члана 103. Пословника, на коју је указао народни посланик Момо Чолаковић, на седници 19. јуна 2019. године, у 17 часова и 51 минут (од 127 присутних народних посланика, осам је гласало за, а 119 није гласало).

Пошто је Народна скупштина обавила разматрање свих тачка дневног реда седнице и одлучивање о њима, председник Народне скупштине је, сагласно члану 102. Пословника, закључила Двадесет четврту посебну седницу Народне скупштине Републике Србије у Једанаестом сазиву.

Седница је закључена у 10 часова и 25 минута.

|  |  |
| --- | --- |
| ГЕНЕРАЛНИ СЕКРЕТАР | ПРЕДСЕДНИК |
|  |  |
| Срђан Смиљанић | Маја Гојковић |